meškanie menštruacie
4.9. som mala nechr. pohl.styk a došlo k nehode,druhý deň som vzala nudzovu antikonc. apreg. menstruacia dosla asi o 3 dni neskor, trvala 2 týždne. v oktobri som mala nechr. styk bez vyvrch. partnera a menš. som mala pred 29 dn. nova neprichadza. moze sposob. tabletka po meskanie nasledujuci cyklus?
Dobrý deň,
Ďakujeme za vašu otázku. Po užití núdzovej antikoncepcie Apreg sa môže objaviť nepravidelné krvácanie do najbližšej menštruácie. Vplyv tohto lieku na ďalšie nasledujúce menštruačné cykly nebol popísaný. V prípade pochybnosti o možnom tehotenstve je možné si spraviť tehotenský test v domácom prostredí alebo navštíviť gynekológa.
Po užití lieku Apreg sa odporúča, by ste asi o tri týždne navštívili svojho lekára a uistili sa, že liek účinkoval správne. Ak je nasledujúca menštruácia po užití lieku Apreg nezvyčajne silná alebo trvá dlhšie ako zvyčajne, je potrebné sa taktiež obrátiť na lekára.
Oneskorenie menštruácie môže nastať aj v prípade prebiehajúceho ochorenia či ako dôsledok užívaných liekov. Každé ochorenie je pre organizmus stresovou situáciou a to sa môže prejaviť hormonálnymi zmenami, čo spôsobí posun v menštruačnom cykle.
Prajem pekný zvyšok dňa.
S pozdravom
Mgr. Tamara Jakúbeková